|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Razvojnog programa za mlade Koprivničko-križevačke županije****za razdoblje od 2021. do 2027. godine**  |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****2. listopada 2019.** | **Završetak savjetovanja** **1. studenoga 2019.** |

RAZLOG DONOŠENJA

|  |
| --- |
| Razvojni program za mlade Koprivničko-križevačke županije za razdoblje od 2021. do 2027.(dalje u tekstu: Razvojni program za mlade) predstavlja temeljni, strateški planski dokument Koprivničko-križevačke županije kojemu je cilj poboljšanje kvalitete života mladih, kao i unapređenje njihova položaja. Nacrt prijedloga Razvojnog programa za mlade izrađen je u okviru provedbe projekta „Svijest Akcija Volja Jačanje Energija Trening MLADIH“ odobrenog od strane Ministarstva za demografiju, obitelj, mlade i socijalnu politiku. Koordinator izrade Razvojnog programa za mlade je PORA Regionalna razvojna agencija Koprivničko-križevačke županije. Provedbom Projekta osnovana je Radna skupina za izradu i izvještavanje o provedbi Razvojnog programa za mlade Koprivničko-križevačke županije za razdoblje od 2021. do 2027. godine, a ista je održala pet tematskih radionica kroz koje je pokrenut postupak izrade sveobuhvatne analize o potrebama, problemima i potencijalima mladih s područja Koprivničko-križevačke županije. Izrada Analize povjerena je agenciji za ispitivanje tržišta i javnog mijenja Promociji plus d.o.o.. Agencija je provela empirijsko istraživanje metodom anketnog ispitivanja putem osobnog intervjua u kućanstvima te su rezultati provedbe istraživanja obrađeni Razvojnim programom za mlade nakon uvodnih odredaba.Razvojnim programom za mlade analiziraju se najvažnija područja u kojima participiraju mladi. Konkretno radi se o Zapošljavanju i poduzetništvu; Aktivnom sudjelovanju mladih i socijalnoj uključenosti; Kulturi i mladima; Zdravlju i zdravstvenoj zaštiti; Mladima u ruralnim područjima; Mladima i održivom razvoju zajednice te Mladima u europskom i globalnom okruženju. Razvojnim program za mlade postavljena su tri strateška cilja i to:* Ojačati kvalitetu života mladih
* Promicati društvo jednakih mogućnosti i kulture aktivnog življenja
* Poboljšati uvjete za obrazovanje i zapošljavanje mladih

Svaki od gore pobrojanih ciljeva definiran je opisom mjera, aktivnosti, nositeljem, partnerima/suradnicima, pokazateljima provedbe, izvorima financijskih sredstava koji trebaju dovesti do ostvarenja planiranih ciljeva putem konkretnih razvojnih aktivnosti te razdobljem provedbe mjera.Nadalje, utvrđen je sustav praćenja provedbe Razvojnog programa za mlade s ciljem realizacije učinkovite i transparentne provedbe predmetnog dokumenta te su definirani ključni dionici u području praćenja i izvještavanja o provedbi Programa za mlade.Propisano je kako će se podaci o provedbi Razvojnog programa za mlade prikupljati jednom godišnje te će se izvještaj o provedbi izraditi do 30. lipnja tekuće godine za prethodnu godinu. |

Pozivamo predstavnike zainteresirane javnosti da najkasnije do 1. studenoga 2019. godine dostave svoje komentare na Nacrt Razvojnog programa za mlade Koprivničko-križevačke županije za razdoblje od 2021. do 2027. putem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Razvojnog program za mlade Koprivničko-križevačke županije za razdoblje od 2021. do 2027.

KLASA: 011-04/19-01/9

URBROJ: 2137/1-02/03-19-1

Koprivnica, 1. listopada 2019.